Document ID: 32006D0545

ODLOČBA SVETA
z dne 18. julija 2006
o izenačitvi uradnega preskušanja sort, ki se izvede na Hrvaškem
(Besedilo velja za EGP)
(2006/545/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1), in zlasti člena 22(1)(a) Direktive,
ob upoštevanju predloga Komisije,
ob upoštevanju naslednjega:
(1)
Direktiva 2002/53/ES Svetu omogoča, da ugotavlja, ali uradni preskusi sort, opravljeni v tretji državi, nudijo enaka jamstva kot tisti, ki se opravljajo v državah članicah.
(2)
Pravila glede uradnih preskusov sort, izvedenih na Hrvaškem za pšenico, ječmen in koruzo določajo, da so sorte glede njihove razločljivosti, nespremenljivosti in izenačenosti sprejete na podlagi rezultatov uradnih preskusov, zlasti pridelovalnih preskusov, ki zajemajo zadostno število lastnosti za opis sorte.
(3)
Preskus navedenih pravil in način njihove izvedbe na Hrvaškem glede treh prej navedenih sort sta pokazala, da nudijo enaka jamstva, kot preskusi, ki jih opravijo države članice, ob upoštevanju zahteve, da so izpolnjeni določeni dodatni pogoji.
(4)
Ta odločba ne preprečuje Skupnosti, da prekliče odločitev o izenačitvi, če pogoji, na podlagi katerih je bila sprejeta ta odločitev, niso oziroma niso več izpolnjeni.
(5)
Glede na to, da bo tehnične določbe prilog verjetno treba pogosto spreminjati, bi bilo primerno, da bi se te določbe sprejemale v skladu s postopkom iz člena 4 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2) -
SPREJEL NASLEDNJO ODLOČBO:
Člen 1
Uradni preskusi glede razločljivosti, nespremenljivosti in izenačenosti različnih sort iz Priloge I, ki jih na Hrvaškem opravi organ iz iste priloge, ob izpolnjevanju dodatnih pogojev iz Priloge II, nudijo enako jamstvo kot preskusi, ki so jih izvajajo države članice.
Člen 2
Spremembe prilog se sprejmejo v skladu s postopkom iz člena 3(2).
Člen 3
1. Komisiji pomaga Stalni odbor za semenski material za poljedelstvo, vrtnarstvo in gozdarstvo, ustanovljen s členom 1 Sklepa Sveta 66/399/EGS (3) (v nadaljnjem besedilu: „Odbor“).
2. Pri sklicevanju na ta odstavek se uporabljata člena 4 in 7 Sklepa 1999/468/ES.
3. Rok iz člena 4(3) Sklepa 1999/468/ES je en mesec.
4. Odbor sprejme svoj poslovnik.
Člen 4
Ta odločba je naslovljena na države članice.
V Bruslju, 18. julija 2006

Labels: 7
3
6
12
18